बैंकों से पहुंची सूचना
नोटबंदी के दौरान जमा पैसों की होगी जांच
3 आढ़तियों ने किए एक करोड़ 70 लाख सरेंडर
नोटबंदीके दौरान खातों में जमा पैसे की जांच-पड़ताल शुरू हो गई है। आयकर विभाग की टीम ने जिले में तीन आढ़तियों की दुकानों पर सर्वे किया। सर्वे में तीनों आढ़तियों ने एक करोड़ 70 लाख रुपए सरेंडर किए। आयकर विभाग टीम अगले कुछ दिनों में कई और स्थानों पर ऐसी कार्रवाई करने की तैयारी में है।
आयकर विभाग की ओर से 700 व्यक्तियों को नोटिस जारी किए गए थे और नोटबंदी के दौरान खातों में जमा कराई गई राशि का ब्यौरा मांगा गया था। जो लोग आयकर विभाग को जमा की गई राशि का स्पष्टीकरण नहीं देंगे, उनके खिलाफ आयकर टीम सर्वे की कार्रवाई को अंजाम देगी। टीम ने पांच आढ़तियों से अपने सर्वे की शुरुआत की है। इनमें तीन करनाल और दो कुरुक्षेत्र जिले के हैं। टीम के आगे सरेंडर की गई एक करोड़ 70 लाख रुपए की राशि में करनाल अनाज मंडी के आढ़ती ने 30 लाख रुपए, असंध में 80 लाख और निसिंग में 60 लाख रुपए सरेंडर किए।
^नोटबंदी के दौरान दो महीने में बैंक खातों में जमा राशि की जांच की जाएगी। करनाल जिले में तीन आढ़तियों की दुकानों पर सर्वे किया गया है। सर्वे में 1 करोड़ 70 लाख रुपए सरेंडर किए गए हैं। इसके अलावा कुरुक्षेत्र में दो दुकानों से एक करोड़ 20 लाख रुपए किए गए हैं। -वंदनामोहिते, ज्वाइंट कमिश्नर, इनकम टैक्स डिपॉर्टमेंट।
आयकर विभाग के पास बैंकों से सूचना रही है। जैसे-जैसे सूचना रही है उसी अनुसार आयकर विभाग सर्वे की कार्रवाई को अंजाम दे रहा है। जो लोग नोटिस का जवाब नहीं देंगे, उनके खिलाफ अचानक सर्वे की कार्रवाई होगी।
hin_Deva hin_Deva hin_Deva hin_Deva hin_Deva hin_Deva hin_Deva